264 Službeni list Europske unije 11/Sv. 117 32013D0263 6.6.2013. SLUŽBENI LIST EUROPSKE UNIJE L 154/5 ODLUKA VIJEĆA od 13. svibnja 2013. o potpisivanju, u ime Europske unije, Sporazuma između Europske unije i Ruske Federacije o prekursorima droga (2013/263/EU) VIJEĆE EUROPSKE UNIJE, uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 5., uzimajući u obzir prijedlog Europske komisije, budući da: (1) — Europska unija i Ruska Federacija trebale bi osnažiti svoju suradnju kako bi spriječile zlouporabu prekursora droga iz zakonite trgovine u svrhu sprečavanja nezakonite proizvodnje opojnih droga i psihotropnih tvari. (2) _ Vijeće je 23. ožujka 2009. ovlastilo Komisiju da započne pregovore s Ruskom Federacijom o Sporazumu između Europske unije i Ruske Federacije o prekursorima droga (,Sporazum'). Komisija je vodila i uspješno zaključila pregovore unutar okvira pregovaračkih direktiva koje je donijelo Vijeće. (3) = Sporazumom bi se trebalo osigurati potpuno poštovanje temeljnih prava, posebno visoku razinu zaštite obrade i prijenosa osobnih podataka između njegovih stranaka. (4) — Sporazum bi trebalo potpisati u ime Europske unije, podložno sklapanju navedenog Sporazuma, DONIJELO JE OVU ODLUKU: Članak 1. Potpisivanje Sporazuma između Europske unije i Ruske Federa- cije o prekursorima droga (,Sporazum") odobrava se u ime Unije, podložno sklapanju navedenog Sporazuma ('). Članak 2. Predsjednik Vijeća ovlašćuje se odrediti osobu (osobe) opuno- moćenu (opunomoćene) za potpisivanje Sporazuma u ime Unije. Članak 3. Uniju u Zajedničkom odboru osnovanom na temelju članka 9. Sporazuma predstavlja Komisija kojoj pomažu predstavnici država članica. Ova Odluka stupa na snagu na dan donošenja. Sastavljeno u Bruxellesu 13. svibnja 2013. Za Vijeće Predsjednik S. COVENEY () Tekst Sporazuma objavit će se zajedno s odlukom o njegovu skla- panju.